b'\n_START_ARTICLE_\nKatoli\xc5\xa1ka karizmati\xc4\x8dna prenova\n_START_PARAGRAPH_\nPrenova v Duhu je karizmati\xc4\x8dna prenova v Rimskokatoli\xc5\xa1ki cerkvi.\n_START_SECTION_\nPrenova v Duhu kot razodevanje Svetega Duha\n_START_PARAGRAPH_\nKatoli\xc5\xa1ka karizmati\xc4\x8dna prenova se je za\xc4\x8dela kot eno od ve\xc4\x8d razli\xc4\x8dnih razodevanj Svetega Duha v \xc5\xbeivljenju Cerkve. V 20. stoletju je pape\xc5\xbe Leon XIII. napisal apostolsko spodbudo (1895) in okro\xc5\xbenico (1897), v katerih je pozval k predanosti Svetemu Duhu in priporo\xc4\x8dal devetdnevnico pred binko\xc5\xa1tmi kot pro\xc5\xa1njo za Svetega Duha za prenovo Cerkve, ponovno zdru\xc5\xbeitev kr\xc5\xa1\xc4\x8danstva, prenovo dru\xc5\xbebe in obli\xc4\x8dja zemlje. 1. januarja 1901 je Leon XIII. molil himno Svetemu Duhu v imenu celotne Cerkve._NEWLINE_Skozi 20. stoletje so na rast karizmati\xc4\x8dne prenove v Rimskokatoli\xc5\xa1ki cerkvi vplivali Liturgi\xc4\x8dno gibanje, prenovljeno poudarjanje svetopisemskih in patristi\xc4\x8dnih virov, nova skrb za edinost kristjanov, delitev odgovornosti vseh verujo\xc4\x8dih za poslanstvo Cerkve v svetu, nova teolo\xc5\xa1ka in pastoralna razmi\xc5\xa1ljanja o delu Svetega Duha in novo razumevanje Cerkve kot karizmati\xc4\x8dnega drevesa.\n_START_SECTION_\nPrenova v Duhu kot karizmati\xc4\x8dno gibanje?\n_START_PARAGRAPH_\nV tem kontekstu novega zavedanja delovanja Svetega Duha so pri\xc4\x8de klasi\xc4\x8dnega Pentekostalnega gibanja in njihovo u\xc4\x8denje o krstu v Svetem Duhu prispevali k za\xc4\x8detku katoli\xc5\xa1ke karizmati\xc4\x8dne prenove leta 1967 v ZDA. Zgodnji voditelji prenove so molili za izku\xc5\xa1njo krsta v Svetem Duhu in ga prejeli, vklju\xc4\x8dno z govorjenjem v jezikih. To se je teolo\xc5\xa1ko odsevalo na njihovi osebni izku\xc5\xa1nji in na pentekostalni doktrini krsta v Svetem Duhu in podprlo njihovo prenovitveno gibanje vodstvu pastorjev cerkve._NEWLINE_Pape\xc5\xbea Pavel VI. in Janez Pavel II. sta skupaj z mnogimi posameznimi \xc5\xa1kofi in \xc5\xa1kofovskimi konferencami, priznala znamenja prisotnosti milosti v Prenovi. Ve\xc4\x8dkrat sta izrazila previdnost o dolo\xc4\x8denih praksah, ki so zahtevale duhovno razlo\xc4\x8devanje in o u\xc4\x8denju, ki morda ni skladno z u\xc4\x8denjem Rimskokatoli\xc5\xa1ke cerkve. Posledi\xc4\x8dno klasi\xc4\x8dna pentekostalna doktrina krsta v Svetem Duhu ni bila sprejeta kot celota. Odkar se je karizmati\xc4\x8dna prenova za\xc4\x8dela, so jo voditelji Cerkve dobro sprejeli. Kasneje je prejela uradno cerkveno priznanje iz Rima.\n_START_SECTION_\nZgodovina\n_START_PARAGRAPH_\nLeta 1895 Elena Guera pape\xc5\xbeu Leonu XIII napi\xc5\xa1e 12 zaupnih pisem, v katerih poziva Cerkev k ve\xc4\x8dji predanosti k Svetem Duhu, kot tretji Bo\xc5\xbeji osebi. Pape\xc5\xbe po navdihu prejetih pisem leta 1897 objavi svoje enciklike za molitve k Svetem Duhu. Katoli\xc5\xa1ka Cerkev se je tedaj zavzela, da vsaka cerkvena \xc5\xbeupnija pred binko\xc5\xa1tnimi prazniki uvede devetdnevnico pred prestopom v 20. stoletje. Pape\xc5\xbe v Cerkvi naleti na medel odziv ._NEWLINE_Hkrati, ko se je Katoli\xc5\xa1ka Cerkev z molitvami priporo\xc4\x8dala k Svetem Duhu, je v ameri\xc5\xa1kem okolju nastajalo novo protestantsko gibanje. Charles Parham, nekdanji metodist, je ustanovil \xc5\xa1olo Svetega pisma, ki jo je poimenoval Bethel Healing Home, v mestu Topeka v Kansasu. Pri teh bogoslu\xc5\xbejih naj bi 1. januarja 1901 polnost Svetega Duha, prva do\xc5\xbeivela Agnes Ozman, ki je po pri\xc4\x8devanjih spregovorila v jeziku podobnem Kitajskemu. Prepri\xc4\x8dan je bil, da je do novega duhovnega preporoda pri\xc5\xa1lo po knjigi iz Apostolskih del._NEWLINE_O\xc4\x8ditno je, da je tedanja dru\xc5\xbeba potrebovala duhovni preporod. Isti dan naj bi namre\xc4\x8d pape\xc5\xbe Leon XIII. v baziliki Sv. Petra molil k Svetem Duhu z molitvijo Veni Creator Spiritus. V naslednjih dneh po globoki molitveni izku\xc5\xa1nji, je nekdanji Methodist Charles Parham, z njegovimi somi\xc5\xa1ljeniki zaprl \xc5\xa1ole in za\xc4\x8del potovati ter pri\xc4\x8devati o njihovi molitveni izku\xc5\xa1nji k Svetemu Duhu._NEWLINE_V Hustonu je Parham sre\xc4\x8dal afri\xc5\xa1kega ameri\xc4\x8dana, Baptisti\xc4\x8dnega pridigarja Josepha Seymourja, ki je njegovo pri\xc4\x8devanje sprejel z veliko vnemo. Pridigar Seymour je od\xc5\xa1el na svoj prvi misjon na Azusa Street, kjer so bili kasneje oblikovani protestantski binko\xc5\xa1tniki in Assemblies of God s prenovljeno duhovno prakso. Medtem, ko so se nova protestantska Binko\xc5\xa1tna gibanja \xc5\xa1irila po vsej Ameriki, je poudarek na delovanju Svetega Duha v Katoli\xc5\xa1ki Cerkvi nadaljeval sedaj Bla\xc5\xbeeni Janez XXIII z zavzemanjem beatifikacije Sestre Elen Guerra. Prav tako med pripravo na drugi Vatikanski koncil (imenovan tudi ekumenski koncil), kateri se je zavzemal za posodobitev bogoslu\xc5\xbeij in ve\xc4\x8djo odprtost Cerkve k verskem dialogu, je leta 1962 sveti o\xc4\x8de molil za\xc2\xa0\xc2\xbbnove binko\xc5\xa1ti\xc2\xab\xc2\xa0v Katoli\xc5\xa1ki Cerkvi.\n_START_SECTION_\nZa\xc4\x8detki katoli\xc5\xa1ke Prenove v Duhu\n_START_PARAGRAPH_\nNova oblika binko\xc5\xa1tnega gibanja in verska praksa med protestantskimi binko\xc5\xa1tniki, je s svojo sve\xc5\xbeino in preprostostjo navdu\xc5\xa1ila tudi katoli\xc5\xa1ke vernike, ki so se \xc5\xbee pred drugim Vatikanskim koncilom sre\xc4\x8devali na skupnih t. i. karizmati\xc4\x8dnih bogoslu\xc5\xbejih. Po teh karizmati\xc4\x8dnih gibanjih izhajajo prvi zametki katoli\xc5\xa1ke Prenove v Duhu in ostalih podobnih gibanj, ki se obra\xc4\x8dajo s svojo versko prakso nazaj h koreninam prvotnih cerkva po vzoru iz knjige Apostolskih del.\n_START_SECTION_\nUradni za\xc4\x8detek gibanja Prenove v Duhu - Duquesnov vikend\n_START_PARAGRAPH_\nKatoli\xc5\xa1ka Prenova v duhu se uradno pri\xc4\x8dne s skupino \xc5\xa1tudentov iz Duquesne, ko naj bi do\xc5\xbeivela veliko duhovno izku\xc5\xa1njo na odmevnem\xc2\xa0\xc2\xbbDuquesne Weekend\xc2\xab(februarju 1967), kjer so zavzeto premi\xc5\xa1ljevali o binko\xc5\xa1tnih dogodkih prve Cerkve po Apostolskih delih iz Svetega Pisma. Molili so k Svetemu Duhu, da bi tudi sami do\xc5\xbeiveli milosti prvih binko\xc5\xa1tih (praznovanje 50. dne Jezusovi smrti). Po pri\xc4\x8devanjih naj bi pri\xc5\xa1lo do izlitja Svetega Duha z manifestacijo karizem (darov danih od Boga), po zgledih iz Svetega pisma. Za ta dogodek se je v katoli\xc5\xa1kih krogih v ZDA hitro razvedelo in karizmati\xc4\x8dna molitvena ob\xc4\x8destva so se brez kakr\xc5\xa1nekoli reklame hitro raz\xc5\xa1irila. Med Katoliki najbolj poznano in raz\xc5\xa1irjeno po vsem svetu je gibanje Prenova v Duhu.'